תדיראן ‎ עפולה: ‎ יש ‎ חלופות ‎ למפעל ‎ סגור‎ 


אין ‎ סיבה ‎ לסגוד ‎ לחברה ‎ רב־לאומית, ‎ המחפשת ‎ עובדים ‎ בחצי ‎ חינם.‎ 


מאת ‎ אפרים ‎ דויד■‎ 

חברת ‎ "תדיראן ‎ קרייר" ‎ עומדת ‎ לסגור ‎ את ‎ מפעל ‎ החברה‎ 
בעפולה, ‎ המעסיק ‎ מאות ‎ עובדים, ‎ ולהעביר ‎ את ‎ פעילות‎ 
הייצור ‎ לסין. ‎ "בשורה" ‎ זו ‎ הביא ‎ נציג ‎ ההסתדרות ‎ במרחב‎ 
העמקים ‎ לפועלים ‎ במפעל, ‎ השייך ‎ לחברה ‎ רב-לאומית‎ 
בבעלות ‎ אמריקאית, ‎ אשר ‎ "סוגרת ‎ סיבוב" ‎ בישראל ‎ לאחר‎ 
שגזרה ‎ את ‎ הקופון.‎ 

המפעל ‎ לייצור ‎ מוצרי ‎ חשמל ‎ הוקם ‎ בעפולה ‎ עוד ‎ ב־1962‎ 
על ‎ ידי ‎ קונצרן ‎ "כור" ‎ של ‎ חברת ‎ העובדים ‎ ההסתדרותית.‎ 
במשך ‎ קרוב ‎ ליובל ‎ שנים, ‎ קיבלו ‎ בעלי ‎ המפעל ‎ הטבות ‎ והקלות‎ 
רבות ‎ מהממשלה, ‎ שכן ‎ המפעל ‎ ממוקם ‎ בפריפריה.‎ 

במסגרת ‎ ההפרטה ‎ של ‎ המפעלים ‎ ההסתדרותיים ‎ בשנות ‎ ה¬‎ 
ספ, ‎ נמכר ‎ תדיראן ‎ עפולה ‎ לבעלי ‎ "נחושתן". ‎ ב-2002, ‎ חלק‎ 
גדול ‎ מהבעלות ‎ הועבר ‎ לקונצרן ‎ הענק ‎ האמריקאי ‎ "קרייר"‎ 
(שהיקף ‎ הכנסותיו ‎ כ-15 ‎ מיליארד ‎ דולר), ‎ אשר ‎ השלים ‎ את‎ 
הרכישה ‎ לפני ‎ כחמש ‎ שנים.‎ 

זה, ‎ בקיצור, ‎ גורלו ‎ של ‎ מפעל ‎ יצרני ‎ בעידן ‎ הגלובליזציה‎ 
הקפיטליסטית: ‎ הוא ‎ הוקם ‎ בסיוע ‎ נדיב ‎ של ‎ הממשלה, ‎ הופרט‎ 
לטובת ‎ בעלי ‎ הון ‎ מקומיים, ‎ ואלה ‎ מכרו ‎ אותו ‎ להון ‎ זר.‎ 
בבעלות ‎ הקונצרן ‎ האמריקאי ‎ קרייר, ‎ ביסס ‎ המפעל ‎ את ‎ מעמדו‎ 
בישראל ‎ ובחלקו ‎ עולה ‎ כרבע ‎ משוק ‎ המזגנים ‎ הישראלי. ‎ כעת‎ 
הגיע ‎ השלב ‎ הבא: ‎ סגירת ‎ המפעל ‎ בעפולה ‎ והעברת ‎ הייצור‎ 
לסין, ‎ במטרה ‎ למקסם ‎ את ‎ הרווחים ‎ של ‎ החברה ‎ הרב-לאומית.‎ 


מי ‎ היא ‎ חברת ‎ קרייר?‎ 

חברת ‎ קרייר ‎ (־161־1־031) ‎ למיזוג ‎ אוויר, ‎ שנוסדה ‎ בארה״ב‎ 
בשנת ‎ 1902, ‎ היא ‎ החברה ‎ הגדולה ‎ ביותר ‎ בעולם ‎ בתחומה.‎ 
החברה ‎ פועלת ‎ ב־172 ‎ מדינות ‎ (כמעט ‎ בכל ‎ מדינות ‎ העולם)‎ 
ומעסיקה ‎ 45  אלף ‎ עובדים.‎ 

חברת ‎ קרייר ‎ עצמה ‎ היא ‎ חטיבה ‎ בחברה ‎ הטכנולוגית ‎ הרב-‎ 
לאומית ‎ 70ט ‎ ,0109165חו7601 ‎ 3>116חט, ‎ שמרכזה‎ 

בארה״ב. ‎ 70ט ‎ היא ‎ ספקית ‎ של ‎ צבא ‎ ארה״ב, ‎ המתמחה‎ 
בייצור ‎ טילים, ‎ מסוקים ‎ צבאיים, ‎ מנועים ‎ למטוסים, ‎ מערכות‎ 
חימום ‎ וקירור, ‎ מעליות ‎ ובתחומים ‎ נוספים.‎ 


במרחב ‎ העמקים ‎ של ‎ ההסתדרות ‎ מעריכים, ‎ כי ‎ המשימה‎ 
למנוע ‎ את ‎ סגירתו ‎ של ‎ מפעל ‎ "תדיראן ‎ קרייר", ‎ תהיה ‎ קשה,‎ 
אם ‎ לא ‎ בלתי ‎ אפשרית.‎ 

"׳ויטה ‎ פרי ‎ גליל׳ ‎ ו׳עוף ‎ העמק׳ ‎ הם ‎ מפעלים ‎ ישראלים‎ 
שקרסו, ‎ וכל ‎ מה ‎ שהיה ‎ צריך ‎ לעשות ‎ הוא ‎ למצוא ‎ משקיעים‎ 
אחרים ‎ שירכשו ‎ אותם ‎ ויזרימו ‎ להם ‎ הון. ‎ לעומת ‎ זאת ‎ ׳תדיראן‎ 
קרייר׳ ‎ מצוי ‎ בבעלות ‎ של ‎ חברה ‎ אמריקאית, ‎ אשר ‎ החליטה‎ 
להעביר ‎ את ‎ הייצור ‎ לסין, ‎ כדי ‎ להקטין ‎ את ‎ עלויות ‎ העבודה‎ 
לרמה ‎ כמעט ‎ אפסית״ ‎ -  ציינו ‎ אנשי ‎ ההסתדרות, ‎ והוסיפו, ‎ כי‎ 
"נקודת ‎ האור ‎ היא, ‎ שבמפעל ‎ קיים ‎ הסכם ‎ קיבוצי ‎ המבטיח ‎ ל-‎ 
350  העובדים, ‎ בין ‎ היתר, ‎ פיצויי ‎ פיטורים ‎ משופרים".‎ 

הרוח ‎ התבוסתנית ‎ של ‎ ההסתדרות ‎ אינה ‎ צריכה ‎ להפתיע‎ 
איש. ‎ לדידה, ‎ אבטלה ‎ וסגירת ‎ מפעלים ‎ הן ‎ לא ‎ יותר ‎ מ״תופעות‎ 
טבע" ‎ והעובדים ‎ לעולם ‎ צריכים ‎ להיות ‎ קורבנות ‎ הקפיטליזם‎ 
הגלובלי. ‎ אבל ‎ בכל ‎ זאת ‎ אציג ‎ כמה ‎ שאלות:‎ 

*  האם ‎ ועד ‎ העובדים ‎ במפעל ‎ המזגנים ‎ נחוש ‎ להיאבק ‎ על‎ 
מקום ‎ העבודה ‎ -  כפי ‎ שעשו ‎ הוועדים ‎ ב״פרי ‎ הגליל" ‎ או‎ 
ב״עוף ‎ העמק"? ‎ בשני ‎ מפעלים ‎ אלה ‎ המאבק ‎ דווקא ‎ השתלם.‎ 
הם ‎ לא ‎ נסגרו.‎ 

*  ואם ‎ התשובה ‎ היא ‎ חיובית: ‎ מדוע ‎ שהעובדים ‎ לא ‎ יפעילו ‎ את‎ 
המפעל ‎ בעצמם? ‎ אם ‎ החברה ‎ הרב-לאומית ‎ רוצה ‎ לסגור ‎ כדי‎ 
למקסם ‎ רווחים, ‎ העובדים ‎ יכולים ‎ להשתלט ‎ על ‎ המפעל ‎ (כפי‎ 
שקרה ‎ בארגנטינה, ‎ בצרפת, ‎ בארה״ב) ‎ ולהפעילו. ‎ הרי ‎ מדובר‎ 
בעובדים ‎ ותיקים ‎ המכירים ‎ היטב ‎ את ‎ תהליכי ‎ הייצור‎ 
והמסוגלים ‎ לייצר ‎ ללא ‎ מעסיקים.‎ 

*  מדוע ‎ ההסתדרות ‎ נגררת ‎ אחרי ‎ המעסיקים? ‎ מדוע, ‎ לשם‎ 
שינוי, ‎ לא ‎ מציעה ‎ ההסתדרות ‎ חלופה ‎ לסגירת ‎ המפעל ‎ בדמות‎ 
ליווי ‎ מקצועי-כלכלי ‎ לבעלות ‎ קואופרטיבית ‎ של ‎ העובדים ‎ ? 

*  מדוע ‎ נותנת ‎ הממשלה ‎ יד ‎ לסגירת ‎ מפעל, ‎ שהוקם ‎ ופעל‎ 
בפריפריה ‎ בסיוע ‎ כספי ‎ של ‎ האוצר ‎ (משלמי ‎ המסים) ‎ במשך‎ 
עשרות ‎ שנים? ‎ חברות ‎ רב-לאומיות ‎ באות, ‎ מוצצות ‎ את ‎ המיץ‎ 
ולאחר ‎ מכן ‎ זורקות ‎ את ‎ העובדים ‎ לזרועות ‎ האבטלה.‎ 

מקרה ‎ עפולה ‎ היום, ‎ יכול ‎ להפוך ‎ למקרה ‎ קרית ‎ גת ‎ מחר.‎ 
בקרית ‎ גת ‎ סוחטת ‎ החברה ‎ הרב-לאומית ‎ "אינטל" ‎ את ‎ מדינת‎ 
ישראל ‎ ודורשת ‎ עוד ‎ כסף, ‎ תוך ‎ שהיא ‎ מאיימת ‎ לסגור ‎ את‎ 
המפעל, ‎ אם ‎ לא ‎ תקבל ‎ סיוע ‎ נוסף.‎ 


ל7ןחי ‎ עבר ‎ /2‎ 


לזכרו ‎ של ‎ ■צחק ‎ וגנשט■■!‎ 

בשבוע ‎ שעבר ‎ מלאו ‎ 30  יום ‎ למותו ‎ של ‎ חברנו ‎ היקר ‎ יצחק‎ 
וגנשטיין.‎ 

יצחק ‎ נולד ‎ בשנת ‎ 1937  בבולגריה ‎ במשפחה ‎ פרולטרית.‎ 
בשנות ‎ מלחמת ‎ העולם ‎ השנייה ‎ סייעה ‎ האם, ‎ מטי, ‎ למפלגה‎ 
הקומוניסטית ‎ הבולגרית, ‎ שניהלה ‎ במחתרת ‎ מאבק ‎ נגד‎ 
הפאשיזם.‎ 

כאשר ‎ הגיעה ‎ המשפחה ‎ לארץ ‎ בשנת ‎ 1949, ‎ גרו ‎ תחילה‎ 
בעקיר ‎ (כיום ‎ ־  מזכרת ‎ בתיה), ‎ ומשם ‎ עברו ‎ ליפו. ‎ בית‎ 
המשפחה ‎ היה ‎ מקום ‎ מפגש ‎ קבוע ‎ לפעילים ‎ קומוניסטיים,‎ 
ומרכז ‎ להפצת ‎ העיתונות ‎ המפלגתית ‎ בשכונה. ‎ היה ‎ זה ‎ בית‎ 
קומוניסטי ‎ במלוא ‎ מובן ‎ המילה.‎ 

כבר ‎ מגיל ‎ 14  נאלץ ‎ יצחק ‎ ליטול ‎ חלק ‎ בפרנסת ‎ המשפחה.‎ 
הוא ‎ החל ‎ לעבוד ‎ כשוליה ‎ בנגריה ‎ גדולה ‎ ברחובות. ‎ משם ‎ עבר‎ 
לעבוד ‎ כנגר ‎ בתל-אביב. ‎ באחד ‎ הימים, ‎ משור ‎ ללא ‎ אמצעיי‎ 
בטיחות ‎ קטע ‎ כמה ‎ מאצבעות ‎ ידו.‎ 

כנער ‎ עובד, ‎ הצטרף ‎ יצחק ‎ לברית ‎ הנוער ‎ הקומוניסטי‎ 
הישראלי ‎ בשנת ‎ 1954. ‎ כחבר ‎ בנק״י‎ ,  היה ‎ יצחק ‎ פעיל ‎ בקרב‎ 
נערים ‎ עובדים. ‎ במשך ‎ שנים ‎ הקדיש ‎ מאמצים ‎ להפצת ‎ ביטאון‎ 
בנק״י, ‎ "קול ‎ הנוער", ‎ וחומר ‎ הסברה ‎ בקרב ‎ נוער ‎ עובד. ‎ הוא‎ 
ארגן ‎ מאבקים ‎ איגוד-מקצועיים ‎ באזור ‎ וולובלסקי, ‎ אזור ‎ של‎ 
מפעלים ‎ ובתי ‎ מלאכה ‎ בדרום ‎ תל-אביב.‎ 

את ‎ רחל ‎ הכיר ‎ בבנק״י, ‎ ויחד ‎ הקימו ‎ משפחה ‎ אוהבת,‎ 
שיצחק ‎ היה ‎ גאה ‎ בה.‎ 

כקומוניסט, ‎ איפיינה ‎ את ‎ יצחק ‎ מודעות ‎ פוליטית-רעיונית‎ 
פועלית. ‎ בבואו ‎ לנתח ‎ אירועים ‎ פוליטיים, ‎ הדריכו ‎ אותו ‎ שלוש‎ 
אבני ‎ בוחן:‎ 

האינטרסים ‎ המעמדיים ‎ של ‎ העובדים, ‎ וההתייצבות ‎ לצד‎ 
העובדים ‎ ומאבקיהם; ‎ דחיית ‎ הגישה ‎ המשלימה ‎ עם ‎ עוולות‎ 
הקפיטליזם ‎ והצגתם ‎ כ״טבע ‎ האדם".‎ 

האחווה ‎ והשיתוף ‎ היהודי-ערבי, ‎ תוך ‎ דחייה ‎ עקבית ‎ של‎ 
לאומנות, ‎ גזענות, ‎ התנשאות ‎ לאומית ‎ ואפליה.‎ 

החתירה ‎ לשלום ‎ לא ‎ כהצהרה ‎ סתמית, ‎ אלא ‎ כפתרון ‎ ריאלי,‎ 
המבטא ‎ את ‎ האינטרס ‎ של ‎ העמים ‎ הישראלי ‎ והפלסטיני ‎ בסיום‎ 
הסכסוך ‎ המתמשך ‎ ושותת ‎ הדם, ‎ שכוחות ‎ חזקים ‎ בממסד‎ 
הישראלי ‎ ממשיכים ‎ ללבותו.‎ 

יצחק ‎ הצטיין ‎ בקשריו ‎ החברתיים. ‎ הוא ‎ הרבה ‎ לפגוש‎ 
חברים, ‎ ובפגישות ‎ אלה, ‎ נוסף ‎ לשיחת ‎ רעים, ‎ הוא ‎ עמד ‎ על‎ 
דעתו ‎ בדיונים ‎ פוליטיים ‎ נוקבים ‎ בנושאים ‎ הקובעים ‎ את‎ 
עתידה ‎ של ‎ החברה ‎ הישראלית. ‎ מעורבותו ‎ הפוליטית‎ 
התבטאה ‎ לא ‎ רק ‎ בדיונים, ‎ אלא ‎ בפעולה. ‎ את ‎ ההערכה‎ 
לפעילותו ‎ ביטאה ‎ המפלגה ‎ במחוז ‎ ת״א-יפו ‎ בבחירתו ‎ לוועדת‎ 
הביקורת ‎ המחוזית.‎ 

סניף ‎ תל ‎ אביב ‎ של ‎ מק״י, ‎ שיצחק ‎ פעל ‎ בו, ‎ מתאפיין ‎ כיום‎ 
בהרכב ‎ של ‎ חברים ‎ צעירים ‎ בשנות ‎ ה־20 ‎ וה-30 ‎ לחייהם.‎ 
יצחק, ‎ כחבר ‎ ותיק, ‎ לא ‎ חש ‎ שום ‎ אי־נוחות. ‎ להיפך: ‎ לא ‎ פעם‎ 
ביטא ‎ סיפוק ‎ נוכח ‎ צמיחת ‎ דור ‎ חדש ‎ מוכשר ‎ ונלהב ‎ בשורות‎ 
מק״י.‎ 

פעילותו ‎ רבת ‎ השנים ‎ של ‎ יצחק ‎ וגנשטיין, ‎ אישיותו‎ 
ומורשתו ‎ הם ‎ נדבך ‎ נוסף ‎ במכלול ‎ של ‎ 90  שנות ‎ פעילותה ‎ של‎ 
המפלגה ‎ הקומוניסטית ‎ בארץ.‎ 

אפרים ‎ דויד■‎ 


מכתבים ‎ למערכת‎ 

התערבות ‎ אמריקאית ‎ באירן‎ 

(תגובה ‎ למאמר ‎ "האינטרנט ‎ כאמצעי ‎ להפצת ‎ שינוי ‎ פוליטי"‎ 
מאת ‎ ערן ‎ הדס, ‎ 29.7)‎ 

מקובלת ‎ עלי ‎ הכותרת, ‎ אך ‎ לא ‎ הדוגמא ‎ הראשית, ‎ שהובאה‎ 
במאמר ‎ ־  המהומות ‎ באירן.‎ 

אינני ‎ תומכת ‎ במהפכה ‎ החומייניסטית ‎ באירן ‎ ואיני ‎ חסידה‎ 
של ‎ שלטון ‎ דתי. ‎ הביקורת ‎ שלי ‎ מופנית ‎ להתייחסות ‎ שוות‎ 
הנפש ‎ להתערבות ‎ של ‎ ארצות-הברית ‎ באירן. ‎ בתקופת ‎ ממשל‎ 
בוש, ‎ אישר ‎ הקונגרס ‎ של ‎ ארה״ב ‎ יותר ‎ מ-100 ‎ מיליון ‎ דולר‎ 
במטרה ‎ לגרום ‎ לשינוי ‎ פוליטי ‎ באירן. ‎ במסגרת ‎ ההתערבות‎ 
הזאת, ‎ מארגנים ‎ גם ‎ פעולות ‎ רחוב. ‎ ידוע, ‎ למשל, ‎ כי ‎ מוסאווי‎ 
מייצג ‎ זרם ‎ קפיטליסטי ‎ יותר ‎ במסגרת ‎ המשטר ‎ הקיים.‎ 

התערבות ‎ אמריקאית ‎ במטרה ‎ לשנות ‎ את ‎ אופי ‎ השלטון‎ 
באירן, ‎ כמו ‎ ההתערבות ‎ של ‎ ארה״ב ‎ במשך ‎ עשרות ‎ שנים‎ 
במדינות ‎ סוציאליסטיות, ‎ היא ‎ התערבות ‎ נגד ‎ העצמאות ‎ של‎ 
המשטר, ‎ ולכך ‎ חיוני ‎ להתנגד.‎ 

ספא ‎ עבדו, ‎ חיפה‎ 
80  שנה ‎ לפרובוקציה‎ 

מדי ‎ שנה ‎ מציינים ‎ את ‎ האירוע ‎ הקשה ‎ של ‎ "טבח ‎ חברון"‎ 
(אוגוסט ‎ 1929), ‎ שבמהלכו ‎ נרצחו ‎ 66  יהודים, ‎ רובם ‎ ככולם‎ 
דתיים. ‎ וכמדי ‎ שנה, ‎ מנצלים ‎ את ‎ זיכרון ‎ הטבח ‎ לזריעת ‎ איבה‎ 
בין ‎ יהודים ‎ לערבים.‎ 

אני ‎ מבקש ‎ להזכיר, ‎ כי ‎ השתלשלות ‎ העניינים, ‎ שהובילה‎ 
לטבח, ‎ החלה ‎ בפרובוקציה ‎ לאומנית ‎ מצד ‎ פעילים ‎ של ‎ בית״ר.‎ 
בתשעה ‎ באב ‎ של ‎ אותה ‎ שנה, ‎ החליטה ‎ קבוצה ‎ של‎ 
פרובוקטורים ‎ מבית״ר ‎ להיכנס ‎ למתחם ‎ מסגד ‎ הסלע ‎ (הר‎ 
הבית), ‎ וזאת ‎ בניגוד ‎ להלכה ‎ היהודית ‎ ובניגוד ‎ לחוק ‎ הבריטי.‎ 
זה ‎ היה ‎ מעשה ‎ של ‎ ציניות ‎ לאומנית.‎ 

אך ‎ אנשי ‎ בית״ר ‎ לא ‎ היו ‎ היחידים ‎ שנשאו ‎ באחריות. ‎ עלעול‎ 
בדברי ‎ אותם ‎ ימים ‎ מגלה, ‎ כי ‎ גם ‎ ארגון ‎ ההגנה ‎ תרם ‎ לאסון.‎ 
פעילי ‎ ההגנה ‎ הסתובבו ‎ בחברון ‎ ושכנעו ‎ את ‎ התושבים‎ 
היהודים ‎ המבוהלים ‎ לא ‎ לעזוב ‎ את ‎ העיר, ‎ תוך ‎ פיזור ‎ הבטחת‎ 
שווא: ‎ "אנו ‎ נגן ‎ עליכם ‎ בגופנו". ‎ פעילי ‎ ההגנה ‎ גם ‎ מנעו‎ 
מראשי ‎ היישוב ‎ היהודי ‎ בחברון, ‎ ובראשם ‎ -  הרב ‎ חיים ‎ באגיו,‎ 
להיפגש ‎ עם ‎ המנהיגות ‎ הערבית ‎ המקומית ‎ ל״סולחה"‎ 
מסורתית. ‎ הסוף ‎ של ‎ ההבטחה ‎ שנתנו ‎ נציגי ‎ ההגנה ‎ היה ‎ מר‎ 
ונמהר. ‎ לקראת ‎ כניסת ‎ השבת ‎ נעלמו ‎ כל ‎ החוגים ‎ הציוניים‎ 
מהעיר. ‎ כך ‎ הפקירו ‎ את ‎ חייהם ‎ של ‎ היהודים ‎ תושבי ‎ חברון,‎ 
ששילמו ‎ בחייהם ‎ בשל ‎ הפרובוקציה ‎ בהר ‎ הבית.‎ 

זיכרון ‎ הפרובוקציה ‎ ההיא ‎ אקטואלי ‎ גם ‎ היום, ‎ כאשר‎ 
היורשים ‎ של ‎ בית״ר, ‎ לרבות ‎ נתניהו, ‎ ממשיכים ‎ ליישם‎ 
בשטחים ‎ פרקטיקה ‎ קולוניאלית, ‎ המובילה ‎ לשפיכות ‎ דמים.‎ 

בשנת ‎ 1996  השתתפתי ‎ כעיתונאי ‎ במפגש ‎ שנערך ‎ בעיריית‎ 
חברון. ‎ במפגש ‎ השתתפו ‎ יהודים, ‎ ניצולי ‎ הטבח ‎ ובניהם, ‎ עם‎ 
ראשי ‎ עיריית ‎ חברון. ‎ אני ‎ סבור ‎ שהדרך ‎ הנכונה ‎ לא ‎ לשרת ‎ את‎ 
המשך ‎ שפיכות ‎ הדמים ‎ הפרובוקטיבית, ‎ על ‎ חשבונם ‎ של ‎ חפים‎ 
מפשע, ‎ היא ‎ להרבות ‎ במפגשים ‎ כמו ‎ זה ‎ שנערך ‎ ב-1996,‎ 
ופחות ‎ לרקוד ‎ על ‎ הדם.‎ 

אליהו ‎ קאופמן‎ 

רב ‎ חרדי, ‎ סופר ‎ ועיתונאי,‎ 

בעל ‎ תואר ‎ שני ‎ בהיסטוריה ‎ של ‎ עם ‎ ישראל‎ 


זכויות ‎ אדם‎ /3‎ 


אם ‎ לא ‎ נגן ‎ על ‎ המרחב ‎ הדמוקרט•,‎ 
הוא ‎ לא ‎ •גן ‎ עלינו‎ 

גזענות ‎ בתל־אביב, ‎ טיהור ‎ אתני ‎ בירושלים.‎ 


"הכאב ‎ על ‎ רציחתם ‎ בידי ‎ איש ‎ זדון ‎ של ‎ ניר ‎ כץ ‎ וליז ‎ טרובשי‎ 
במרכז ‎ של ‎ התנועה ‎ הגאה ‎ בתל-אביב ‎ הוא ‎ כאב ‎ נורא ‎ של‎ 
קהילה ‎ גדולה, ‎ של ‎ כולנו. ‎ הרצח ‎ התרחש ‎ בתל-אביב, ‎ עירי‎ 
האהובה, ‎ שהפכה ‎ עיר ‎ מקלט ‎ לבני ‎ קהילות ‎ הלהט״ב‎ (לסביות,‎ 
הומואים, ‎ טרנסג׳נדרים ‎ וביסקסואלים) ‎ ממקומות ‎ שונים‎ 
בארץ״ ‎ -  ציין ‎ ח״כ ‎ דב ‎ חנין‎ (חד״ש) ‎ בדיון ‎ בכנסת‎ (3.8).‎ 

בהמשך ‎ דבריו ‎ הדגיש ‎ הנין, ‎ כי ‎ הלקח ‎ הציבורי ‎ מהאירוע‎ 
ברור ‎ כבר ‎ כעת: ‎ שום ‎ אדם ‎ אינו ‎ אי ‎ ושום ‎ מקום ‎ אינו ‎ יכול‎ 
להיות ‎ בועה ‎ מוגנת. ‎ לכן ‎ בהמשך ‎ לאמירה ‎ הידועה ‎ של‎ 
המשורר ‎ הבריטי ‎ ג׳ון ‎ דון ‎ -  אל ‎ לנו ‎ לשאול, ‎ למי ‎ צלצלו‎ 
הפעמונים, ‎ הם ‎ מצלצלים ‎ לכולנו.‎ 

הרצח ‎ בת״א ‎ מלמד, ‎ כי ‎ משהו ‎ רע ‎ קורה ‎ בחברה ‎ הישראלית,‎ 
התריע ‎ הנין, ‎ ואמר: ‎ "יש ‎ קשר ‎ בין ‎ היחס ‎ הגזעני ‎ לאחר ‎ שהוא‎ 
ערבי, ‎ לבין ‎ יחס ‎ גזעני ‎ לאחרת ‎ שהיא ‎ אתיופית, ‎ לבין ‎ יחס ‎ גזעני‎ 
לאחר ‎ שהוא ‎ הומו, ‎ או ‎ לאחרת ‎ שהיא ‎ לסבית. ‎ חברה ‎ שיכולה‎ 
לעצור ‎ ולגרש ‎ ילדי ‎ פליטים ‎ היא ‎ חברה ‎ שלמרחב ‎ החירויות‎ 
הדמוקרטיות ‎ בה ‎ נשקפת ‎ סכנה ‎ גדולה. ‎ אם ‎ לא ‎ נגן ‎ על ‎ המרחב‎ 
הדמוקרטי, ‎ הוא ‎ לא ‎ יגן ‎ עלינו".‎ 

טיהור ‎ אתני ‎ בירושלים ‎ המזרחית‎ 

שתי ‎ משפחות ‎ פלסטיניות, ‎ הכוללות ‎ 53  מבוגרים ‎ וילדים,‎ 
סולקו ‎ בכוח ‎ מבתיהם ‎ בשכונת ‎ שייח׳ ‎ ג׳ראח ‎ בירושלים‎ 
המזרחית. ‎ הגירוש ‎ נעשה ‎ באמתלה, ‎ שהבית ‎ שייך ‎ משפטית‎ 
לאגודה ‎ יהודית, ‎ וזאת ‎ מבלי ‎ להתחשב ‎ בכך, ‎ שהמשפחות‎ 
מתגוררות ‎ בו ‎ כבר ‎ עשרות ‎ שנים.‎ 

בהתייחסו ‎ לצעד ‎ זה ‎ של ‎ טיהור ‎ אתני ‎ בירושלים, ‎ ציין ‎ ח״כ‎ 
חנא ‎ סוייד‎ (חד״ש), ‎ כי ‎ שום ‎ מדינה ‎ בעולם ‎ לא ‎ הכירה ‎ בסיפוח‎ 
ירושלים ‎ המזרחית ‎ לישראל ‎ ובהחלת ‎ החוק ‎ הישראלי ‎ עליה.‎ 
אך ‎ גם ‎ אלה ‎ בישראל, ‎ המסכימים ‎ עם ‎ הסיפוח, ‎ חייבים ‎ לשאול‎ 
את ‎ עצמם, ‎ האם ‎ בעת ‎ כזאת, ‎ כאשר ‎ מדובר ‎ על ‎ אפשרות‎ 
לחידוש ‎ המשא-ומתן ‎ בין ‎ ישראל ‎ לרשות ‎ הפלסטינית, ‎ יש‎ 
הגיון ‎ בגירוש ‎ משפחות ‎ פלסטיניות ‎ מבתיהן ‎ במזרח ‎ ירושלים ‎ ? 
הגירוש ‎ מעמיק ‎ את ‎ השנאה ‎ בין ‎ התושבים ‎ הערבים ‎ לתושבים‎ 
היהודים ‎ בירושלים.‎ 

סוייד ‎ ציין, ‎ כי ‎ הגירוש ‎ של ‎ שתי ‎ המשפחות ‎ הוא ‎ מרכיב‎ 
בתוכנית ‎ רחבה ‎ יותר ‎ של ‎ ממשלת ‎ נתניהו ‎ לגבי ‎ ירושלים.‎ 
מדובר ‎ בתוכנית ‎ לטיהור ‎ אתני, ‎ המכונה ‎ "דילול ‎ האוכלוסייה‎ 
הערבית ‎ במזרח ‎ ירושלים".‎ 

הטיהור ‎ האתני, ‎ הוסיף ‎ סוייד, ‎ הוא ‎ המשכה ‎ של ‎ המדיניות‎ 
הגזענית, ‎ שבנתה ‎ חומה ‎ בלב ‎ ירושלים, ‎ תוך ‎ שהיא ‎ מפרידה‎ 
משפחות ‎ ומפצלת ‎ קהילות ‎ פלסטיניות.‎ 

ואחר ‎ כל ‎ זה, ‎ אחרי ‎ הצעדים ‎ של ‎ טיהור ‎ אתני ‎ ואחרי ‎ בניית‎ 
החומה ‎ -  ממשיכים ‎ דוברי ‎ הממשלה ‎ לדבר ‎ בלי ‎ בושה ‎ על‎ 
"ירושלים ‎ המאוחדת" ‎ ולהציג ‎ מצג ‎ שווא ‎ של ‎ שוויון ‎ זכויות,‎ 
כאילו ‎ לפלסטינים ‎ מותר ‎ לרכוש ‎ בתים ‎ במערב ‎ ירושלים ‎ - 
סיכם ‎ ואמר ‎ ח״כ ‎ סוייד.‎ 


הנגלה ‎ והנסתר ‎ בהקצאת ‎ היתרים‎ 
לעובדים ‎ פלסטיניים‎ 

״אין ‎ עכשיו ‎ הקצאות״ ‎ -  אומרים ‎ במשרדי ‎ מדור ‎ התשלומים‎ 
למעסיקים, ‎ המבקשים ‎ להעסיק ‎ עובדים ‎ פלסטינים ‎ כחוק‎ 
ובהיתר. ‎ מדור ‎ התשלומים, ‎ שהיה ‎ מופקד ‎ על ‎ חלוקת‎ 
ההקצאות ‎ השתייך ‎ במשך ‎ השנים ‎ למשרד ‎ התמ״ת, ‎ אך ‎ הועבר‎ 
למשרד ‎ הפנים, ‎ לאחר ‎ שהעובדים ‎ הפלסטינים ‎ הוגדרו‎ 
כ״עובדים ‎ זרים".‎ 

בזמנו, ‎ מספר ‎ ההקצאות ‎ להעסקת ‎ עובדים ‎ פלסטינים‎ 
בישראל ‎ היה ‎ מתפרסם ‎ בכלי ‎ התקשורת. ‎ בתקופה ‎ האחרונה,‎ 
כמעט ‎ שלא ‎ מתפרסם ‎ מידע ‎ על ‎ ההקצאות. ‎ באותו ‎ זמן, ‎ בשל‎ 
הירידה ‎ במכסות ‎ מהגרי ‎ עבודה ‎ בבניה ‎ בשנים ‎ האחרונות,‎ 
גובר ‎ הביקוש ‎ מצד ‎ קבלנים ‎ לפועלים ‎ פלסטינים ‎ מהשטחים.‎ 

ארגון ‎ העבודה ‎ הבינלאומי‎ (0_11), ‎ מפרסם ‎ מדי ‎ שנה ‎ נתונים‎ 
על ‎ מצבם ‎ של ‎ העובדים ‎ הפלסטינים ‎ מהגדה ‎ המערבית. ‎ מקור‎ 
רוב ‎ הנתונים ‎ הוא ‎ משרד ‎ הביטחון. ‎ לפי ‎ הדו״ח ‎ מחודש ‎ מאי‎ 
2009, ‎ עומדת ‎ מכסת ‎ אישורי ‎ המעבר ‎ לעובדים ‎ פלסטינים ‎ על‎ 
47,777  אישורים, ‎ כאשר ‎ 22,610  מתוכם ‎ הם ‎ אישורי ‎ עבודה‎ 
בישראל, ‎ 22,063  -  בהתנחלויות ‎ ו-3,104 ‎ ־  בירושלים. ‎ לפי‎ 
אותו ‎ מקור, ‎ מינואר ‎ 2005  ועד ‎ אפריל ‎ 2009  גדל ‎ מספר‎ 
האישורים ‎ ב-12,000.‎ 

קבלן ‎ בנייה, ‎ המעסיק ‎ מאות ‎ עובדים ‎ פלסטינים, ‎ סיפר ‎ לנו,‎ 

כי ‎ הוא ‎ זקוק ‎ לפועלים ‎ נוספים, ‎ אך ‎ במדור ‎ התשלומים ‎ נאמר‎ 
לו, ‎ שמספר ‎ ההקצאות ‎ לפועלי ‎ בניין ‎ עומד ‎ על ‎ כ-10,000‎ 
בלבד. ‎ אם ‎ מספר ‎ ההיתרים ‎ לעבודה ‎ בישראל ‎ הוא ‎ אכן ‎ 22,610 
,  אזי ‎ הנתון ‎ של ‎ 10,000  היתרים ‎ לפועלי ‎ בנייה ‎ אינו ‎ יכול‎ 
להיות ‎ נכון. ‎ לא ‎ ייתכן, ‎ שפחות ‎ ממחצית ‎ ההיתרים ‎ מיועדת‎ 
לענף ‎ העיקרי, ‎ בו ‎ מועסקים ‎ עובדים ‎ פלסטינים.‎ 

עתירה ‎ לבג״ץ ‎ חושפת ‎ את ‎ אי ‎ השקיפות ‎ בפעולתו ‎ של ‎ מדור‎ 
התשלומים ‎ במתן ‎ ההיתרים ‎ להעסקת ‎ פועלים ‎ פלסטינים.‎ 
מהעתירה ‎ עולה, ‎ כי ‎ חברת ‎ בנייה ‎ אחת ‎ העבירה ‎ באופן ‎ זמני‎ 
כמה ‎ עשרות ‎ פועלים ‎ לחברה ‎ אחרת. ‎ ככל ‎ הידוע ‎ לנו, ‎ אחד‎ 
הקריטריונים ‎ לקבלת ‎ היתר ‎ להעסקת ‎ פועלי ‎ בנייה ‎ פלסטינים‎ 
הוא ‎ עיסוק ‎ בפועל ‎ בבנייה ‎ ורישום ‎ אצל ‎ רשם ‎ הקבלנים.‎ 
מבדיקה ‎ קצרה ‎ שעשינו ‎ עלה, ‎ כי ‎ החברה ‎ שקיבלה ‎ היתרים‎ 
והעבירה ‎ אותם ‎ -  כלל ‎ אינה ‎ רשומה ‎ אצל ‎ רשם ‎ הקבלנים.‎ 
אנשים ‎ הקרובים ‎ לענף ‎ אמרו ‎ לנו, ‎ כי ‎ חברות ‎ המעבירות‎ 
היתרים ‎ לחברות ‎ אחרות ‎ גובות ‎ מהן ‎ תשלום ‎ עבור ‎ ההיתרים.‎ 
לנו ‎ ידוע, ‎ שתשלומים ‎ אלה ‎ מגולגלים ‎ בסוף ‎ על ‎ הפועלים.‎ 

במצב ‎ הקיים ‎ עולים ‎ ספיקות ‎ בנוגע ‎ להליכי ‎ מתן ‎ היתרי‎ 
העסקת ‎ הפועלים, ‎ אופן ‎ השימוש ‎ בהם ‎ וההשלכות ‎ לגבי ‎ עלות‎ 
ההעסקה ‎ ופערי ‎ התיווך. ‎ ניתן ‎ היה ‎ להימנע ‎ מחשדות, ‎ אם ‎ כל‎ 
שמות ‎ מקבלי ‎ ההיתרים ‎ ומספר ‎ ההיתרים ‎ שקיבלו ‎ היו‎ 
מפורסמים ‎ באתר ‎ באינטרנט ‎ וכך ‎ גם ‎ הקריטריונים ‎ להקצאתם.‎ 

חנה ‎ זהר, ‎ מרכזת ‎ "קו ‎ לעובד"‎ 


מק״י ‎ בת ‎ 4/ 90 


ניצול ‎ נערים ‎ עובדים ‎ בשנות ‎ ה-20‎ 

ברית ‎ הנוער ‎ הקומוניסטי, ‎ שנוסדה ‎ בשנת ‎ 1924, ‎ איגדה ‎ יחד ‎ בני ‎ נוער ‎ עובדים‎ 
ולומדים. ‎ בפרסומיה ‎ בשנות ‎ ה־20, ‎ הקדישה ‎ מקום ‎ בולט ‎ לנערים ‎ העובדים.‎ 


ברית ‎ הנוער ‎ הקומוניסטי ‎ פעלה, ‎ כמו ‎ המפלגה‎ 
הקומוניסטית, ‎ בתנאים ‎ של ‎ רדיפות ‎ ומעצרים ‎ מצד ‎ השלטון‎ 
הבריטי ‎ וגם ‎ מצד ‎ הנהגת ‎ היישוב ‎ היהודי ‎ וההסתדרות. ‎ לאחר‎ 
שבשנת ‎ 1924  הוצאו ‎ הפועלים ‎ הקומוניסטים ‎ מההסתדרות,‎ 
פעלה ‎ גם ‎ הסתדרות ‎ הנוער ‎ העובד ‎ בצורה ‎ דומה ‎ וסילקה‎ 
משורותיה ‎ בני ‎ נוער ‎ שנחשדו ‎ בקומוניזם. ‎ אך ‎ למרות ‎ התנאים‎ 
הקשים, ‎ בצד ‎ כרוזים ‎ לרגל ‎ ה-1 ‎ במאי, ‎ שחלקם ‎ נכתבו ‎ בכתב‎ 
יד ‎ על ‎ סטנסיל ‎ ושוכפלו ‎ לאחר ‎ מכן, ‎ פרסם ‎ הנוער ‎ הקומוניסטי‎ 
גם ‎ חוברות ‎ וקבצים ‎ של ‎ מאמרים ‎ להפצה ‎ בתשלום.‎ 

חוברת ‎ שכותרתה ‎ "הנוער ‎ הלוחם", ‎ שפרסם ‎ הנוער‎ 
הקומוניסטי ‎ בשנת ‎ 1926, ‎ הוקדשה ‎ ליום ‎ הנוער ‎ העובד‎ 
הבינלאומי‎ (ה-1 ‎ בספטמבר).‎ 

המאמר ‎ הפותח ‎ בחוברת ‎ מתייחס ‎ למצב ‎ אחרי ‎ מלחמת‎ 
העולם ‎ הראשונה, ‎ ונדמה ‎ שהוא ‎ נכתב ‎ היום ‎ (הטקסט ‎ כאן‎ 
ובהמשך ‎ מובא ‎ כלשונו):‎ 

"שמונה ‎ שנים ‎ עברו ‎ מומן ‎ גמר ‎ המלחמה ‎ העולמית, ‎ והנה‎ 
הבורגנות ‎ משתדלת ‎ בבל ‎ כוחותיה ‎ להעמיס ‎ את ‎ תוצאות‎ 
המשבר, ‎ שבו ‎ נסתבך ‎ המשטר ‎ הרבושני ‎ הודות ‎ למלחמה‎ 
העולמית‎ ,על ‎ שבם ‎ מעמד ‎ הפועלים. ‎ היא ‎ מתאמצת ‎ להרע ‎ את‎ 
תנאי ‎ חייו ‎ של ‎ הפועל‎ ,  שוללת ‎ ממנו ‎ את ‎ בל ‎ כיבושיו‎ ,  במו ‎ 8 
שעות ‎ עבודה ‎ ליום ‎ ובר, ‎ שרכש ‎ לו ‎ בימים ‎ הסוערים ‎ שבאו‎ 
אחרי ‎ גמר ‎ המלחמה. ‎ בזמן ‎ שהבורגנות, ‎ מאימת ‎ התפרצות‎ 
מהפכה, ‎ נאלצת ‎ למלאות ‎ דרישות ‎ ידועות ‎ של ‎ הפועלים, ‎ מחנה‎ 
מחוסרי ‎ העבודה ‎ בעולם ‎ מגיע ‎ למיליונים ‎ והולך ‎ וגדל ‎ מיום‎ 
ליום. ‎ אך ‎ לא ‎ די ‎ לה ‎ בזה, ‎ הבורגנות ‎ מנהלת ‎ התקפה ‎ שיטתית‎ 
על ‎ חופש ‎ האיגוד, ‎ אספה ‎ ודיבור ‎ של ‎ הפועלים ‎ אפילו ‎ בארצות‎ 
הבי ‎ דמוקרטיות. ‎ היא ‎ מארגנת ‎ הסתדרויות ‎ מפירי ‎ שביתה,‎ 
המשמשים ‎ לה ‎ נשק ‎ נגד ‎ הפועלים ‎ השובתים. ‎ הפשיזם ‎ הולך‎ 
וגובר ‎ ובר‎ .  המלחמה ‎ בין ‎ העבודה ‎ והקפיטל ‎ מתחדדת...‎ 

גם ‎ אצלנו ‎ רע ‎ מצבו ‎ של ‎ מעמד ‎ הפועלים ‎ חסר ‎ העבודה‎ 
מתמיד‎ :  התקפת ‎ הממשלה ‎ על ‎ זבות ‎ ימי ‎ החופשה ‎ של ‎ פועלי‎ 
הרכבת; ‎ שלילת ‎ זבות ‎ הבחירה ‎ בעיריות ‎ מאת ‎ הפועלים;‎ 
רדיפות ‎ בלתי ‎ פוסקות ‎ על ‎ הפועלים ‎ והנוער ‎ העובד. ‎ פי ‎ במה‎ 
גרוע ‎ מצבו ‎ של ‎ הנער ‎ העובד. ‎ מילדותו ‎ קשור ‎ לבית‎ המלאכה,‎ 
איפה ‎ שמבלה ‎ את ‎ ימי ‎ ילדותו ‎ היפים ‎ בעבודה ‎ המפרכת ‎ את‎ 
הגו‎ , 10-12  שעות ‎ ליום ‎ בשבר ‎ מצער‎ .  בארץ ‎ אינה ‎ קיימת ‎ שום‎ 
חוקה ‎ שתגן ‎ על ‎ חיי ‎ הפועל ‎ והנער ‎ העובד‎ .  הסתדרות ‎ הנוער‎ 
העובד ‎ בצורתה ‎ הנוכחית ‎ אינה ‎ יבולה ‎ לעשות ‎ מאומה ‎ להטבת‎ 
מצב ‎ הנוער ‎ העובד‎ .  רק ‎ איחוד ‎ בשורות ‎ הנוער ‎ העובד ‎ וקשר‎ 
אמיץ ‎ בינו ‎ ובין ‎ הפועל ‎ המבוגר ‎ על-ידי ‎ סקציות ‎ מקצועיות‎ 
על-יד ‎ האגודות ‎ המקצועיות‎ ושווי-זבויותיו ‎ יאפשרו ‎ לנהל ‎ את‎ 
מלחמתו ‎ של ‎ הנוער ‎ בעד ‎ דרישותיו ‎ היומיומיות".‎ 
ניצול ‎ ילדות‎ 

באותה ‎ חוברת ‎ כלול ‎ מדור, ‎ שכותרתו ‎ -  "מחיי ‎ הנוער‎ 
העובד ‎ בארץ", ‎ והמביא ‎ את ‎ סיפוריהם ‎ של ‎ נערים ‎ עובדים.‎ 
בכתבה ‎ אחת ‎ מתואר ‎ ניצול ‎ עבודת ‎ ילדות ‎ ונערות ‎ בבית‎ 
המלאכה ‎ של ‎ מרים ‎ בירול ‎ בירושלים‎ : 


״בבית ‎ המלאכה ‎ עובדות ‎ 6  ילדות ‎ בגיל ‎ של ‎ 13-14  3-1 
ילדות ‎ בגיל ‎ 15-16  שנה. ‎ תנאי ‎ העבודה ‎ רעים ‎ מאוד‎ .  שנה ‎ וחצי‎ 
הראשונים ‎ עובדות ‎ הילדות ‎ חינם, ‎ אחרי ‎ שגומרות ‎ את ‎ חוק‎ 
לימודן, ‎ אין ‎ בעלת ‎ הבית ‎ אחראית ‎ בעד ‎ ידיעת ‎ המקצוע. ‎ חוץ‎ 
מזה ‎ מתייחסת ‎ האומנת ‎ רע ‎ מאוד ‎ לילדות: ‎ אינה ‎ מרשה ‎ אף‎ 
ר  גע ‎ לנוח‎ ,  מאיצה ‎ בהן ‎ בעבודה ‎ ובר‎ . 

ההסתדרות ‎ הנוער ‎ העובד‎ ׳  שצריכה ‎ להגן ‎ על ‎ ענייני‎ 
המתלמדות ‎ הצעירות ‎ הללו ‎ -  איהי ‎ ?  -  היא ‎ עסוקה ‎ בהוצאת‎ 
החברות ‎ הבי ‎ פעילות ‎ מהסקציה".‎ 

בבית ‎ החרושת ‎ למלט ‎ "נשר" ‎ בחיפה‎ 

נערים־מתלמדים ‎ בעבודות ‎ להקמת ‎ בית ‎ החרושת ‎ למלט‎ 
בחיפה, ‎ הועסקו ‎ בעבודות ‎ קשות, ‎ אך ‎ לא ‎ למדו ‎ את ‎ המקצוע:‎ 

"עבודתם ‎ הראשונה ‎ הייתה ‎ להוציא ‎ מסמרים ‎ מקרשים ‎ או‎ 
לפרק ‎ את ‎ הארגזים. ‎ אחר ‎ בך ‎ ניקו ‎ מכונות ‎ גדולות ‎ שאפשר ‎ היה‎ 
ליפול ‎ מהן ‎ ולההרג. ‎ אך ‎ את ‎ המקצוע ‎ לא ‎ למדו‎ . 12  גרוש ‎ ליום‎ 
שקיבלו ‎ הספיק ‎ להם ‎ בדוחק ‎ לצורכי ‎ החיים..‎ .בזמן ‎ מחלתו ‎ לא‎ 
היה ‎ התלמיד ‎ מקבל ‎ במובן ‎ אף ‎ פרוטה ‎ וכששב ‎ אחרי ‎ מחלתו‎ 
לבית-החרושת, ‎ היה ‎ המנהל ‎ צועק ‎ עליו ‎ וגוער ‎ בו‎ ,שאם ‎ יחסיר‎ 
להבא‎ ,יגרש ‎ אותו ‎ לגמרי ‎ מבית‎ החרושת".‎ 

מנהל ‎ המפעל ‎ הבטיח ‎ לנערים, ‎ כי ‎ כאשר ‎ המפעל ‎ יתחיל‎ 
לעבוד ‎ -  הם ‎ ילמדו ‎ מקצוע. ‎ אך ‎ בפועל ‎ -  "מצבם ‎ של‎ 
המתלמדים ‎ לא ‎ הוטב ‎ בלל. ‎ אדרבא, ‎ התחילו ‎ לבנות ‎ בניינים‎ 
שונים ‎ ובני ‎ הנוער ‎ מוברחים ‎ היו ‎ לשאת ‎ ברזלים ‎ בבדים ‎ למעלה‎ 
מכפי ‎ כוחותיהם... ‎ החבר ‎ זאב ‎ קירצ׳מן ‎ שעבד ‎ במעט ‎ שנתיים‎ 
מנשה ‎ נהרג ‎ על‎ -ידי ‎ המכונה ‎ שלא ‎ היתה ‎ בסדר. ‎ זה ‎ היה‎ 
הקורבן ‎ הצעיר ‎ השני. ‎ במותו ‎ לא ‎ האשימו ‎ את ‎ המנהל ‎ ששלח‎ 
אותו ‎ לש ‎ ם ,בזמן ‎ שידע ‎ בי ‎ המכונה ‎ מקולקלת״‎ . 

נערים ‎ בבת■ ‎ דפוס‎ 

כתבה ‎ על ‎ עבודתם ‎ של ‎ נערים ‎ בדפוס ‎ בחיפה ‎ מתארת ‎ את‎ 
תנאיי ‎ העבודה ‎ וגם ‎ את ‎ הכשלתו ‎ של ‎ ניסיון ‎ התארגנות ‎ בשל‎ 
רצון ‎ הפועלים ‎ שהאיגוד ‎ המקצועי ‎ יהיה ‎ יהודי-ערבי:‎ 

״מצב ‎ הנוער ‎ העובד ‎ בדפוס ‎ גרוע ‎ מאוד‎ .  ברוב ‎ בתי ‎ הדפוס‎ 
עובדים ‎ יותר ‎ מ-8 ‎ שעות. ‎ התנאים ‎ הסניטריים ‎ רעים ‎ מאוד.‎ 
המשכורת ‎ נמוכה. ‎ נער ‎ שעובד ‎ בבר ‎ 3  שנים ‎ במקצוע ‎ -  מקבל‎ 
רק ‎ 3  לירות ‎ לחודש. ‎ שעות ‎ עבודה ‎ בלתי ‎ מוגבלות. ‎ הפקרות‎ 
גמורה ‎ בנוגע ‎ לפיטורים. ‎ אפשר ‎ לראות ‎ בבתי ‎ הדפוס ‎ בשעה‎ 
תשע ‎ בלילה ‎ נערים ‎ בגיל ‎ צעיר ‎ עומדים ‎ כפופים ‎ ועייפים ‎ על-יד‎ 
תיבות ‎ הסדור ‎ או ‎ אצל ‎ המכונה.‎ 

מה ‎ עשתה ‎ הסתדרות ‎ הנוער ‎ העובדה ‎ לארגון ‎ הנוער‎ 
במקצוע ‎ הדפוס? ‎ היא ‎ לא ‎ ניסתה ‎ אפילו ‎ לארגן ‎ את ‎ הנוער‎ 
במקצוע ‎ זה! ‎ אגב, ‎ לפני ‎ איזה ‎ זמן ‎ ניגשה ‎ קבוצת ‎ חברים‎ 
מבוגרים ‎ לארגן ‎ אגודה ‎ מקצועית. ‎ אבל ‎ מחשבתם ‎ לא ‎ יצאה‎ 
לפועל‎ ,  יען ‎ רוב ‎ הפועלים ‎ רצו ‎ שהאגודה ‎ תהיה ‎ בק-לאומית‎ 
(רוב ‎ הפועלים ‎ במקצוע ‎ דפוס ‎ בחיפה ‎ הם ‎ ערבים). ‎ אבל ‎ זה ‎ לא‎ 
היה ‎ לרוח ‎ המפלגה ‎ השולטת‎ 'אחדות- ‎ העבודה,. ‎ האגודה ‎ לא‎ 
נוסדה..."‎ 


ההר ‎ ההווה‎ /5‎ 


כך ‎ הפך ‎ קול ‎ ההמון ‎ סוכן ‎ חדש ‎ של ‎ ההון‎ 

קנו ‎ חוות ‎ בודדים ‎ במרחבי ‎ האינטרנט ‎ והקימו ‎ במקומם ‎ מרכזי ‎ קניות.‎ 


מאת ‎ בן ‎ זילכה‎ 

במקביל ‎ ללימוד ‎ המקצועי ‎ את ‎ האינטרנט ‎ כטכנולוגיה, ‎ רגע‎ 
אחרי ‎ שהוא ‎ הפך ‎ נפוץ ‎ בכל ‎ בית, ‎ החלו ‎ חוגים ‎ אקדמיים‎ 
לחקור ‎ את ‎ ההיבטים ‎ התרבותיים ‎ שלו.‎ 

במובן ‎ מסוים, ‎ רשת ‎ האינטרנט ‎ היא ‎ מתנה ‎ משמים ‎ למי‎ 
שמבקש ‎ ללמוד ‎ משהו ‎ על ‎ העולם, ‎ על ‎ האנושות, ‎ על ‎ הכוחות‎ 
המניעים ‎ אותה ‎ ועל ‎ הרעיונות ‎ והדחפים, ‎ המכתיבים ‎ את ‎ סדר‎ 
היום ‎ שלה: ‎ הנה ‎ לפנינו ‎ שטח ‎ בתול, ‎ פראי, ‎ נכון ‎ לקבל ‎ כל‎ 
גורם ‎ שיודע ‎ להתמצא ‎ בו, ‎ שנברא ‎ בפנינו ‎ בעידן ‎ של ‎ תיאוריות‎ 
מבוססות, ‎ של ‎ מהלכי ‎ חשיבה ‎ מנוסחים ‎ היטב ‎ ושל ‎ כלים‎ 
מחקריים, ‎ שכבר ‎ נוסו ‎ והוכיחו ‎ את ‎ עצמם. ‎ כעת ‎ כל ‎ מה ‎ שנותר‎ 
הוא ‎ לראות, ‎ כיצד ‎ מתפתחים ‎ החיים ‎ בעולם ‎ החדש ‎ הזה.‎ 

ובכן, ‎ האינטרנט ‎ אינו ‎ באמת ‎ שטח ‎ חף ‎ מעקבות ‎ אדם. ‎ על‎ 
הטכנולוגיה, ‎ שאפשרה ‎ את ‎ קיומה ‎ של ‎ הרשת, ‎ חלו ‎ אותן‎ 
מערכות ‎ חוקים, ‎ נורמות ‎ וערכים, ‎ שהיו ‎ מקובלות ‎ בתרבות‎ 
שהולידה ‎ אותה. ‎ יתרה ‎ מזאת, ‎ הרשת ‎ עשתה ‎ את ‎ צעדיה‎ 
הראשונים ‎ כשבגבה ‎ אבות ‎ רוחניים ‎ עם ‎ שם, ‎ תואר,‎ 
ואידיאולוגיה ‎ מובהקת. ‎ נורברט ‎ וינר, ‎ באקמיניסטר‎ 
פולר, ‎ מרשל ‎ מקלוהן ‎ וסטיוארט ‎ ברנד, ‎ תרמו ‎ כל ‎ אחד‎ 
בתורו ‎ ובתחומו ‎ את ‎ השפעתם ‎ על ‎ עיצוב ‎ הרשת ‎ ודרך‎ 
פעולתה, ‎ אפילו ‎ יותר ‎ מהחווטים ‎ במעבדות. ‎ כולם ‎ היו‎ 
אמריקאים ‎ (למעט ‎ מקלוהן ‎ שהיה ‎ קנדי, ‎ אבל ‎ הרי ‎ מדובר‎ 
בפרט ‎ טכני ‎ בלבד), ‎ שהושפעו ‎ מהרוח ‎ האמריקאית ‎ ומהאתוס‎ 
שלה.‎ 

אמריקה ‎ שלהם ‎ הייתה ‎ מגוונת, ‎ וברגע ‎ לידתה ‎ של ‎ הרשת,‎ 
הייתה ‎ לה ‎ נטייה ‎ ברורה ‎ לרוח ‎ הסיקסטיז. ‎ ברנד ‎ אף ‎ נהג‎ 
להסתובב ‎ בין ‎ הקומונות ‎ שפעלו ‎ אז, ‎ יחד ‎ עם ‎ מנהיגים ‎ אחרים‎ 
של ‎ דור ‎ הפרחים, ‎ והרעיונות ‎ שלו ‎ ושל ‎ חסידיו ‎ ספוגים‎ 
בשיתופיות ‎ ובמה ‎ שהם ‎ מכנים ‎ "כלכלת ‎ מתנות". ‎ הם ‎ שמו‎ 
דגש ‎ מיוחד ‎ גם ‎ ביוזמה ‎ אישית ‎ ובהתבססות ‎ על ‎ גורמים‎ 
עסקיים ‎ בתוך ‎ הרשת, ‎ אבל ‎ לא ‎ במחיר ‎ ויתור ‎ על ‎ שיתוף‎ 
והתחלקות ‎ בידע, ‎ ובלי ‎ שהאינדיבידואליזם ‎ וההון ‎ ידכאו‎ 
בפעולתם ‎ את ‎ מה ‎ שקיבל ‎ בהמשך ‎ את ‎ הכינוי: ‎ "קהילה‎ 
וירטואלית".‎ 

ובכן, ‎ העשור ‎ האחרון ‎ לא ‎ בישר ‎ טובות ‎ לדור ‎ המייסדים.‎ 
החזון ‎ שלהם ‎ נראה ‎ היום ‎ מעט ‎ נאיבי, ‎ גם ‎ אם ‎ חלקים ‎ ממנו‎ 
עדיין ‎ השתמרו ‎ ברחבי ‎ הרשת ‎ וגם ‎ אם, ‎ למרבה ‎ ההפתעה,‎ 
רוחם ‎ שורה ‎ על ‎ מרבית ‎ הגולשים. ‎ כשהם ‎ רואים ‎ ביוטיוב‎ 
מסרים ‎ מאיראן, ‎ או ‎ מורידים ‎ מוסיקה ‎ שיצר ‎ אמן ‎ אלמוני ‎ בקצה‎ 
האחר ‎ של ‎ הגלובוס, ‎ או ‎ מקשיבים ‎ למוסיקה ‎ חינמית ‎ ששלח‎ 
לרשת ‎ כוכב ‎ הפופ ‎ הנערץ ‎ עליהם ‎ -  נדמה ‎ להם ‎ שהעולם ‎ חסר‎ 
גבולות, ‎ שוויוני, ‎ וחותר ‎ תחת ‎ התאגידים ‎ הגדולים‎ 
האנכרוניסטיים.‎ 

האומנם? ‎ התאגידים ‎ הם ‎ שקובעים ‎ את ‎ רוחב ‎ הפס, ‎ את‎ 
האופן ‎ שבו ‎ יעברו ‎ התכנים, ‎ את ‎ המהירות ‎ שבה ‎ הם ‎ ינועו‎ 
ממקום ‎ למקום, ‎ מי ‎ רשאי ‎ לעבור ‎ את ‎ המהירות ‎ הממוצעת ‎ (מי‎ 
שמשלם ‎ כמובן), ‎ ובעזרת ‎ חקיקה ‎ -  גם ‎ אלו ‎ תכנים ‎ יעברו,‎ 


אחרי ‎ שתאגיד ‎ אחר ‎ או ‎ חברת ‎ בת ‎ כבר ‎ בחרה, ‎ הפיקה ‎ ושיווקה‎ 
את ‎ מה ‎ שזה ‎ לא ‎ יהיה. ‎ הפתח ‎ למגזר ‎ העסקי, ‎ שנפתח ‎ כבר‎ 
בחזון ‎ שהגו ‎ מנסחיו ‎ הרעיוניים ‎ של ‎ האינטרנט, ‎ נוצל ‎ במלואו.‎ 
אם ‎ פעם ‎ השוו ‎ את ‎ האינטרנט ‎ למרחבי ‎ הספר ‎ האמריקאי, ‎ אז‎ 
מיד ‎ אחרי ‎ שעברנו ‎ את ‎ שלב ‎ המערב ‎ הפרוע, ‎ הנה ‎ הגיעו‎ 
הכוחות ‎ הכלכליים ‎ הגדולים, ‎ קנו ‎ את ‎ מה ‎ שפעם ‎ היו ‎ חוות ‎ של‎ 
בודדים ‎ בלב ‎ המדבר, ‎ והקימו ‎ במקומם ‎ מרכזי ‎ קניות.‎ 

ההתפתחות ‎ האחרונה ‎ מדאיגה ‎ במיוחד, ‎ אם ‎ כי ‎ חייבים‎ 
להודות ‎ שבעין ‎ אנתרופולוגית ‎ יש ‎ כאן ‎ היסטוריה ‎ שנכתבת, ‎ או‎ 
יותר ‎ נכון ‎ משוכתבת, ‎ ממש ‎ נגד ‎ עינינו. ‎ גם ‎ זה ‎ החל ‎ כמובן‎ 
בארצות ‎ הברית, ‎ אך ‎ גם ‎ בישראל ‎ יכול ‎ כיום ‎ בלוגר, ‎ שהצליח‎ 
לבלוט ‎ באופן ‎ כלשהו, ‎ לקבל ‎ מוצרים ‎ של ‎ חברות ‎ מסחריות‎ 
תמורת ‎ מילה ‎ טובה ‎ בבלוג ‎ שלו. ‎ אלא ‎ שבעוד ‎ שבארץ ‎ המוצא‎ 
כבר ‎ הוחלו ‎ חוקים ‎ למניעת ‎ התופעה, ‎ בישראל ‎ עדיין ‎ לא‎ 
הספקנו ‎ להתעכב ‎ על ‎ דקויות, ‎ וכך, ‎ בטון ‎ אישי, ‎ ידידותי ‎ ומוכר,‎ 
מהללים ‎ מוצרי ‎ אלקטרוניקה, ‎ מסעדות, ‎ סרטים ‎ ונעליים ‎ בלי‎ 
כל ‎ גילוי ‎ נאות. ‎ והמהללים ‎ הם ‎ אנשים, ‎ שאיש ‎ לא ‎ יחשוד ‎ בהם‎ 
שאין ‎ הם ‎ אלא ‎ פיתום ‎ שמניע ‎ את ‎ שפתיו ‎ לקולו ‎ של ‎ בובנאי.‎ 

כך, ‎ גם ‎ מה ‎ שהיה ‎ עד ‎ לפני ‎ זמן ‎ לא ‎ רב ‎ קולו ‎ האותנטי ‎ של‎ 
ההמון, ‎ הפך ‎ לעוד ‎ סוכן ‎ חרש ‎ של ‎ ההון.‎ 


שוויון? ‎ לא ‎ אצלנו‎ 

במיסגרת ‎ הרפורמה ‎ בקרקעות, ‎ שאישרה ‎ הכנסת ‎ בשבוע‎ 
שעבר, ‎ עוגנו ‎ בחוק ‎ "ועדות ‎ הקבלה" ‎ ביישובים ‎ קהילתיים‎ 
ובהרחבות ‎ במושבים ‎ ובקיבוצים. ‎ מעתה, ‎ ועדות ‎ הקבלה‎ 
מוסמכות ‎ לא ‎ רק ‎ לאשר, ‎ אלא ‎ פשוט ‎ להחליט, ‎ את ‎ מי ‎ יקבלו‎ 
לגור ‎ ביישוב.‎ 

הסעיף ‎ הזה ‎ הוא ‎ סעיף ‎ אפרטהייד ‎ ברור, ‎ המאפשר‎ 
ליישובים ‎ המכונים ‎ קהילתיים ‎ להחליט, ‎ מי ‎ "אינו ‎ מתאים"‎ 
להצטרף ‎ לאלה ‎ המתגוררים ‎ בו: ‎ ערבים, ‎ למשל, ‎ אך ‎ גם‎ 
משפחות ‎ של ‎ מזרחים, ‎ עולים, ‎ חד-הוריות, ‎ נכים, ‎ בעלי‎ 
השכלה ‎ נמוכה ‎ וכן ‎ הלאה.‎ 

בג״ץ ‎ פסק, ‎ כי ‎ הפרקטיקה ‎ הזאת ‎ של ‎ ועדות ‎ הקבלה‎ 
ביישובים, ‎ שהוקמו ‎ על ‎ קרקע ‎ ציבורית ‎ (קרקע ‎ מינהל), ‎ היא‎ 
פסולה. ‎ בפסק ‎ הדין ‎ בעתירה ‎ של ‎ משפחת ‎ קעדאן ‎ נגד ‎ היישוב‎ 
קציר ‎ קבע ‎ בג‎ "ץ, ‎ כי ‎ הקצאת ‎ קרקע ‎ להקמת ‎ יישובים ‎ ליהודים‎ 
בלבד ‎ סותרת ‎ את ‎ עקרונות ‎ השוויון, ‎ ולכן ‎ אסורה.‎ 

אך ‎ מעתה, ‎ האפליה ‎ הפסולה ‎ הזאת ‎ כבר ‎ חקוקה ‎ בחוק‎ 
הישראלי. ‎ למרות ‎ הכרעת ‎ בג״ץ, ‎ חוק ‎ הרפורמה ‎ במינהל‎ 
מקרקעי ‎ ישראל ‎ שולל ‎ את ‎ הזכות ‎ הבסיסית ‎ של ‎ כל ‎ אזרח‎ 
ליהנות ‎ משוויון ‎ בהקצאת ‎ מקורות ‎ ציבוריים ‎ כמו ‎ קרקע, ‎ וזאת‎ 
ללא ‎ תלות ‎ בלאומיותו, ‎ בהשקפתו ‎ הדתית, ‎ במצבו ‎ המשפחתי,‎ 
בהשכלתו ‎ וכן ‎ הלאה.‎ 

הכללת ‎ סעיף ‎ "ועדות ‎ הקבלה" ‎ ברפורמה ‎ במינהל ‎ מקרקעי‎ 
ישראל ‎ אך ‎ מחזקת ‎ את ‎ המסקנה, ‎ כי ‎ מטרת ‎ הרפורמה ‎ אינה‎ 
להרחיב ‎ את ‎ הנגישות ‎ של ‎ האזרחים ‎ לדיור, ‎ אלא ‎ להעמיק ‎ את‎ 
אי-השוויון ‎ החברתי ‎ ואת ‎ האפליה ‎ והפרדה ‎ בין ‎ קבוצות ‎ שונות‎ 
באוכלוסיה.‎ 


מחאה ‎ המונית ‎ נגד ‎ הומופוביה‎ 


הרצח ‎ הכפול ‎ של ‎ ניר ‎ כץ ‎ וליז ‎ טרובישי ‎ במועדון ‎ הנוער‎ 
הגאה ‎ בתל-אביב ‎ המחיש ‎ את ‎ ההיקף ‎ הנרחב ‎ של‎ 
ההומופוביה, ‎ שעדיין ‎ קיימת ‎ בחברה ‎ הישראלית.‎ 

בשורה ‎ של ‎ הפגנות ‎ ועצרות ‎ רבות ‎ משתתפים ‎ בתל-אביב‎ 
ובמקומות ‎ אחרים ‎ בארץ, ‎ באה ‎ לידי ‎ ביטוי ‎ מחאה ‎ ציבורית‎ 
רחבה ‎ נגד ‎ הומופוביה ‎ בכלל, ‎ ונגד ‎ פשעי ‎ שנאה ‎ בפרט.‎ 

במוצ״ש, ‎ 8.8, ‎ התאספו ‎ עשרות ‎ אלפים ‎ בכיכר ‎ רבין ‎ בת״א‎ 
לעצרת ‎ מחאה ‎ נגד ‎ האלימות, ‎ להזדהות ‎ עם ‎ הקהילה ‎ הגאה‎ 
ובתביעה ‎ לכבד ‎ את ‎ זכותו ‎ של ‎ כל ‎ אדם ‎ להגדיר ‎ את ‎ עצמו.‎ 

הממסד ‎ הישראלי, ‎ שבדרך ‎ כלל ‎ מתעלם ‎ מבעיות ‎ הקהילה‎ 
הגאה, ‎ התגייס ‎ לעצרת ‎ בת״א ‎ (נשיא ‎ המדינה, ‎ שרי ‎ החינוך‎ 
והתרבות, ‎ ראש ‎ העירייה), ‎ אך ‎ מנע ‎ את ‎ הופעתו ‎ של ‎ הח״ב‎ 
לשעבר ‎ עיסאם ‎ מחול. ‎ בתגובה ‎ לסתימת ‎ פיו ‎ אמר ‎ עיסאם‎ 
מחול, ‎ כי ‎ הוא ‎ התכוון ‎ להדגיש ‎ בדבריו ‎ את ‎ חשיבות ‎ ההגנה ‎ על‎ 
הדמוקרטיה ‎ בכלל ‎ ולגנות ‎ כל ‎ הסתה ‎ ואלימות ‎ על ‎ רקע ‎ של‎ 
לאום, ‎ דת ‎ או ‎ נטייה ‎ מינית. ‎ מחול ‎ הזכיר, ‎ כי ‎ הוא ‎ עצמו ‎ היה‎ 
קורבן ‎ של ‎ ניסיון ‎ התנקשות ‎ בחייו ‎ על ‎ רקע ‎ של ‎ שנאה ‎ לאומית.‎ 

פורום ‎ אדום-ורוד ‎ בחד״ש ‎ חילק ‎ בעצרת ‎ כרוז, ‎ הקורא‎ 
לחברי ‎ קהילת ‎ הלהט״ב ‎ להיאבק ‎ יחד ‎ למען ‎ חברה ‎ ישראלית‎ 
שוויונית, ‎ דמוקרטית ‎ וסובלנית ‎ כלפי ‎ כל ‎ החיים ‎ בה. ‎ הפורום‎ 
האדום־ורוד ‎ הזמין ‎ לדיון ‎ פתוח ‎ לגבי ‎ המאבק ‎ לשוויון ‎ זכויות‎ 
ביום ‎ ב׳ ‎ השבוע ‎ בגדה ‎ השמאלית.‎ 

לא ‎ לגירוש ‎ הנמשך ‎ של ‎ מהגרי ‎ עבודה‎ 

חד״ש-ת״א ‎ ארגנה ‎ ביום ‎ ב׳ ‎ השבוע ‎ (10.8) ‎ משמרת ‎ מחאה‎ 
במרכז ‎ תל-אביב ‎ מול ‎ משרדיהן ‎ של ‎ חברות ‎ כוח ‎ אדם,‎ 
העושות ‎ הון ‎ מסבלם ‎ של ‎ מהגרי ‎ העבודה.‎ 

בכרוז ‎ שהופץ ‎ לקראת ‎ המשמרת ‎ הודגש, ‎ כי ‎ שיטת ‎ "הדלת‎ 
המסתובבת" ‎ היא ‎ המנוע ‎ של ‎ הגירוש, ‎ עליו ‎ החליטה‎ 
הממשלה, ‎ ואשר ‎ ממשיך ‎ להתבצע. ‎ במקביל ‎ למבצע ‎ הגירוש‎ 
האכזרי, ‎ ממשיכה ‎ הממשלה ‎ להנפיק ‎ לבחרות ‎ כוח ‎ אדם‎ 
רשיונות ‎ להבאת ‎ עובדים, ‎ שכל ‎ אחד ‎ מהם ‎ משלם ‎ לחברה‎ 
אלפי ‎ דולרים.‎ 

ועדת ‎ הכספים ‎ סירבה ‎ לאשר ‎ הפרטה‎ 
של ‎ החברה ‎ לאוטומציה‎ 

גילויים ‎ מפתיעים ‎ על ‎ מערכת ‎ יחסים ‎ עכורה ‎ ורווית ‎ הפחדות‎ 
ואיומים, ‎ בין ‎ עובדי ‎ החברה ‎ לאוטומציה ‎ של ‎ מרכז ‎ השלטון‎ 
המקומי ‎ (מש״מ) ‎ לבין ‎ ההנהלה, ‎ סיכלו ‎ את ‎ אישור ‎ המכירה‎ 
של ‎ מניות ‎ המדינה ‎ בחברה ‎ למש״מ, ‎ המחזיק ‎ כבר ‎ ב-60%‎ 
מהבעלות.‎ 


פורום ‎ אדום ‎ ורוד ‎ בחד ‎ ש 

מרכין ‎ ראש ‎ בכאב ‎ על‎ 

ליז ‎ טרובישי ‎ וניר ‎ כץ‎ 


שנרצחו ‎ בפיגוע ‎ שנאה ‎ בת״א.‎ 

ייחסר ‎ לנו ‎ מאוד ‎ ניר, ‎ שתמך ‎ והשתתף ‎ בפעולות ‎ הפורום,‎ 
ושחייו ‎ הקצרים ‎ היו ‎ קודש ‎ למאבק ‎ לזכויות ‎ אדם ‎ ולשלום.‎ 


כבכל ‎ מקרה ‎ של ‎ הפרטת ‎ חברה ‎ ממשלתית, ‎ נדרשה ‎ גם‎ 
החברה ‎ לאוטומציה ‎ להוכיח, ‎ כי ‎ זכויות ‎ 450  עובדיה ‎ לא‎ 
ייפגעו ‎ בעקבות ‎ המכירה, ‎ שמתעכבת ‎ כבר ‎ יותר ‎ משנה. ‎ ועדת‎ 
הכספים, ‎ שדנה ‎ בנושא ‎ בשבוע ‎ שעבר, ‎ הופתעה ‎ לגלות, ‎ כי‎ 
פוטרו ‎ כבר ‎ 80  עובדים, ‎ כי ‎ לא ‎ נחתם ‎ הסכם ‎ עם ‎ העובדים, ‎ כי‎ 
אין ‎ ועד ‎ עובדים ‎ וכי ‎ לא ‎ ברור ‎ אם ‎ הוועד ‎ הקודם, ‎ שפעל ‎ נגד‎ 
ההפרטה, ‎ התפטר ‎ מרצונו, ‎ או ‎ שנאלץ ‎ להתפזר ‎ עקב ‎ לחצים‎ 
שהופעלו ‎ עליו.‎ 

יו״ר ‎ ועדת ‎ הכספים, ‎ ח״כ ‎ משה ‎ גפני, ‎ דחה ‎ את ‎ ההצבעה‎ 
והודיע, ‎ כי ‎ האישור ‎ הפורמלי ‎ להפרטה ‎ נדחה ‎ עד ‎ לאחר‎ 
שייבחר ‎ בחברה ‎ ועד ‎ עובדים ‎ חדש ‎ ובתנאי ‎ שיוצג ‎ בפניה‎ 
הסכם ‎ חוקי, ‎ המסדיר ‎ את ‎ זכויות ‎ העובדים.‎ 

האוטוסטרדה ‎ בדרום ‎ ת״א ‎ אושרה‎ 
בתמיכת ‎ הירוקים ‎ ומרצ‎ 

אהרון ‎ מדואל, ‎ חבר ‎ מועצת ‎ עיריית ‎ ת״א-יפו ‎ מטעם ‎ "עיר‎ 
לכולנו", ‎ גינה ‎ בסוף ‎ השבוע ‎ שעבר ‎ את ‎ נציגי ‎ מרצ ‎ והירוקים‎ 
במועצה, ‎ אשר ‎ תמכו ‎ בתוכנית ‎ המכונה ‎ "ציר ‎ שלבים", ‎ ואשר‎ 
נועדה ‎ לבנות ‎ אוטוסטרדה ‎ למכוניות ‎ פרטיות, ‎ שתוביל ‎ מדרום‎ 
לתוך ‎ תל-אביב. ‎ נציגי ‎ הארגונים ‎ הסביבתיים, ‎ המתנגדים‎ 
לתוכנית, ‎ הגיעו ‎ ב-5.8 ‎ לדיון ‎ בוועדת ‎ המשנה ‎ העירונית‎ 
לתכנון ‎ ובניה. ‎ הם ‎ קיוו, ‎ שהסתייגויותיהם ‎ יעצרו ‎ את ‎ התוכנית.‎ 
אבל ‎ למרות ‎ התנגדותו ‎ של ‎ אהרון ‎ מדואל, ‎ ובתמיכה ‎ של ‎ נציגי‎ 
הירוקים ‎ ומרצ, ‎ אושרה ‎ התוכנית.‎ 

תוכנית ‎ ציר ‎ שלבים ‎ מתייחסת ‎ לקטע ‎ הדרך ‎ בין ‎ רחוב ‎ נס‎ 
לגויים ‎ לדרך ‎ בן־צבי. ‎ לתוכנית ‎ מתנגדים ‎ החברה ‎ להגנת‎ 
הטבע, ‎ מגמה ‎ ירוקה, ‎ הוועדה ‎ העממית ‎ היפואית, ‎ אדם ‎ טבע‎ 
ודין, ‎ ואחרים. ‎ מדואל ‎ מדגיש, ‎ כי ‎ האוטוסטרדה ‎ המתוכננת‎ 
תגרום ‎ לנתק ‎ בין ‎ חלקים ‎ בדרום ‎ העיר, ‎ ותהפוך ‎ שכונות ‎ שלמות‎ 
למובלעות.‎ 

מיכליות ‎ מים ‎ לפלסטינים ‎ מוצמאים‎ 

מאות ‎ פעילי ‎ שלום ‎ ישראלים ‎ נטלו ‎ חלק ‎ ב-7.8 ‎ בשיירת‎ 
מים, ‎ שהביאה ‎ מיכליות ‎ מים ‎ ובקבוקי ‎ מים ‎ לכפר ‎ קרוואית ‎ בני‎ 
זיד ‎ בגדה ‎ המערבית. ‎ בכפר ‎ התקיימה ‎ עצרת ‎ מחאה, ‎ בה ‎ הוקיע‎ 
ראש ‎ מועצת ‎ הכפר ‎ את ‎ הצמאת ‎ הפלסטינים ‎ בגדה ‎ המערבית:‎ 

"מתחת ‎ לרגלינו ‎ יש ‎ מאגר ‎ מים ‎ ענקי, ‎ אבל ‎ אסור ‎ לנו ‎ לקדוח‎ 
בארות. ‎ מבחינת ‎ השלטון ‎ הישראלי, ‎ לקדוח ‎ באר ‎ זה ‎ פשע‎ 
חמור ‎ יותר ‎ מאשר ‎ לזרוק ‎ פצצה. ‎ המעיין ‎ שלנו, ‎ ממנו ‎ שתו‎ 
תושבי ‎ הכפר ‎ במשך ‎ דורות, ‎ נמצא ‎ בשליטת ‎ ישראל, ‎ ואנו‎ 
מקבלים ‎ פחות ‎ ממחצית ‎ הצריכה ‎ של ‎ המים ‎ בכפר. ‎ בבתים‎ 
רבים ‎ אין ‎ מים ‎ זורמים ‎ בברזים ‎ כבר ‎ מחודש ‎ מארס".‎ 

